钦定古今图书集成/明伦汇编/官常典/第249卷 > 《辅臣论》曹植
## 钦定古今图书集成/明伦汇编/官常典/第249卷 > 《辅臣论》曹植

盖精微听察，理析毫分，规矩可则，阿保不倾。群言系
于口，而研摭是非；典谟总乎心，而唯所用之者。《锺太
傅》也。

清素寡欲，明敏特达，志存太虚，安心元妙，处平则以
和养德，遭变则以断蹈义，华太尉歆之谓也。

“文武并亮，权智时发，奢不过制，俭不损礼。入毗皇家，
帝之股肱；出则侯伯，实抚东夏”者，曹大司马也。
“辨博通幽，见传异庆，德实充塞于内，知谋纵横于外，
解疑释滞，剖散盘错”，王司徒也。

“至德纯粹，进吐善谋”者，《陈司空》也。

智虑深奥，渊然难测。执节平敌，中表条畅。恭以奉上，
爱以接下。纳言左右，为帝喉舌。曹，大将军也。

“魁杰雄特，秉心平直，威严足惮，风行草靡；戎昭果毅，
折冲厌难”者，司马骠骑也。